Džeimss Konolijs

Džeimss Brendans Benets "Džeimijs" Konolijs (; dzimis , miris ) bija ASV vieglatlēts un rakstnieks, pirmais mūsdienu olimpisko spēļu čempions.

 Jaunība 
Konolijs piedzima nabadzīgā īru imigrantu ģimenē no Arānu salām. Viņš bija viens no 12 bērniem zvejnieka Džona Konolija un Annas O'Donellas ģimenē. Viņš uzauga laikā, kad Bostonā lēnām attīstījās parku un rotaļu laukumu kustība. Konolijs pievienojās citiem puikām uz ielām un brīvajos laukumos, lai skrietu, lēktu un spēlētu bumbu.

Viņš ieguva izglītību Notre Dame akadēmijā un pēc tam Matera un Lorensa ģimnāzijās, bet netika apmeklējis vidusskolu. Tā vietā Konolijs strādāja par ierēdni apdrošināšanas kompānijā Bostonā un vēlāk arī ASV armijas inženieru korpusā Džordžijas štatā Savannā.

Šajā periodā parādījās viņa interese par sportu. Izveidojot īpašo Savannas katoļu bibliotēku asociācijas (CLA) sanāksmi 1891. gadā, viņš palīdzēja izveidot futbola komandu. Drīz pēc tam Konnolijs tika ievēlēts par CLA riteņbraukšanas kluba kapteini un aktīvi to centās reklamēt.

Būdams neapmierināts ar savu karjeras ceļu, Konolijs centās atgūt zaudētos vidusskolas gadus, izmantojot pašmācību. 1895. gada oktobrī viņš nokārtoja iestājeksāmenu Lorensa zinātniskajā skolā un bez pārrunām tika uzņemts klasiskajā Hārvarda Universitātē.

 Olimpiskās spēles 
Konolijs 1896. gada vasaras olimpiskajās spēlēs Atēnās startēja trijās vieglatlētikas lēkšanas disciplīnās. Visās šajās disciplīnās viņš izcīnīja olimpiskās medaļas. Zelta medaļu viņš izcīnīja trīssoļlēkšanā ar rezultātu 13 metri un 71 centimetrs.  Tā kā fināla sacensības notika 6. aprīlī, šī bija pirmā disciplīna, kurā tika sadalītas olimpiskās medaļas, līdz ar to viņš kļuva par mūsdienu olimpisko spēļu pirmo olimpisko čempionu. Sudraba medaļu ar rezultātu 1 metri un 65 centimetri viņš ieguva augstlēkšanā. Šajā disciplīnā viņam bija identisks rezultāts ar savu tautieti Robertu Garetu, savukārt zelta medaļas ieguvējam, amerikānim Ellerijam Klārkam viņš zaudēja par 16 centrimetriem.  Savukārt bronzas medaļu ar rezultātu 6 metri un 11 centrimetri viņš izcīnīja tāllēkšanā. Šajā disciplīnā viņš piekāpās arī Ellerijam Klārkam (zelta medaļas ieguvējs) un Robertam Garetam (sudraba medaļas ieguvējs). 

1900. gada vasaras olimpiskajās spēlēs Parīzē viņš startēja tikai trīssoļlēkšanas disciplīnā. Ar rezultātu 13,97 metri viņš ieguva otro vietu, piekāpjoties savam tautietim Maieram Prinšteinam. 

1904. gada vasaras olimpiskajās spēlēs Sentluisā viņš darbojās kā žurnālists.

Viņš ir startējis arī 1906. gada neoficiālajās olimpiskajās spēlēs, tāllēkšanā un trīssoļlēkšanā. Viņa iegūtais rezultāts šajās abās disciplīnās nav zināms.

1984. gada NBC mini seriālā "Pirmās olimpiskās spēles: Atēnas 1896" Konoliju atveidoja Deivids Karūzo.

Minhenes pilsētā esošā Konolijštrāse Connollystraße ir nosaukta viņam par godu. Šī bija galvenā vieta, kur notika Minhenes slaktiņš 1972. gada vasaras olimpisko spēļu laikā.

 Rezultāti 
OR — olimpiskais rekords

 Spēles  Sporta veids  Disciplīna  Rezultāts (m)  Vieta  Piezīmes 1896 Atēnas Augstlēkšana  1.65  Tāllēkšana  6.11   Trīssoļlēkšana  13.71    OR 1900 Parīze Trīssoļlēkšana  13.97    1906 Atēnas  (neof.)22px Vieglatlētika Augstlēkšana  Nav zināms  — Trīssoļlēkšana  Nav zināms  — 

 Vēlākā dzīve 
1904. gada vasaras olimpiskajās spēlēs Konolijs piedalijās nevis kā sportists, bet gan kā žurnālists. Iepriekš viņš jau bija publicējis savus pārskatus par Spānijas—ASV karu laikrakstā The Boston Globe. Viņš tur dienēja Masačūsetsas Īrijas 9. kājnieku pulkā.

Pavadījis vairākus gadus uz dažādiem kuģiem, zvejas laivām un militāriem kuģiem visā pasaulē, Konolijs kļuva par jūrniecības nozares autoritāti. Kopumā viņš publicēja vairāk nekā 200 īsos stāstus un 25 romānus. Turklāt viņš divreiz kandidēja uz ASV Kongresu no Progresīvās partijas, taču nevienu reizi netika ievēlēts. Gadu vēlāk Hārvarda Universitāte viņam piedāvāja goda doktora grādu, kuru viņš noraidīja. Viņš bija Nacionālā mākslas un vēstuļu institūta loceklis.

Konolijs nomira 88 gadu vecumā. Ar Konoliju saistītā priekšmetu kolekcija, tajā skaitā arī sudraba medaļas, ir izvietota Kolbija koledžas bibliotēkā Meinā.

 Atsauces 

 Ārējās saites 
 Džeimss Konolijs (SOK profils) 
 Džeimss Konolijs (Olympedia profils) 
 Džeimss Konolijs (Sports Reference profils) 

Kategorija:1868. gadā dzimušie
Kategorija:1957. gadā mirušie
Kategorija:ASV vieglatlēti
Kategorija:ASV sportisti 1896. gada vasaras olimpiskajās spēlēs
Kategorija:ASV sportisti 1900. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:Vieglatlēti 1900. gada vasaras olimpiskajās spēlēs
Kategorija:1906. gada neoficiālo olimpisko spēļu dalībnieki
Kategorija:1896. gada vasaras olimpisko spēļu medaļnieki
Kategorija:1900. gada vasaras olimpisko spēļu medaļnieki
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā
Kategorija:Olimpiskie bronzas medaļnieki vieglatlētikā
Kategorija:ASV olimpiskie zelta medaļnieki
Kategorija:ASV olimpiskie sudraba medaļnieki
Kategorija:Bostonā dzimušie
Kategorija:Tāllēcēji
Kategorija:Augstlēcēji
Kategorija:Trīssoļlēcēji
Kategorija:ASV olimpiskie bronzas medaļnieki